На основу члана 27. став 10. Закона о јавној својини („Службени гласник РС“ број 72/2011, 88/2013, 105/2014, 104/2016-др. закон, 108/2016, 113/2017 и 98/2018), члана 32. Закона о локалној самоуправи („Службени гласник РС“, број 129/2007, 83/2014 - др. закон, 101/2016- др. закон и 47/2018), члана 40. и 152. Статута Општине Владичин Хан („Службени гласник Грaда Врања“, број 4/2019) и члана 3. Одлуке о прибављању и располагању у стварима у јавној својини Општине Владичин Хан („Службени гласник грaда Врања“, број 6/2018 и 14/2019), Скупштина општине Владичин Хан, на седници одржаној дана 01.09.2019. године, донела је

**ОДЛУКУ О УРЕЂЕЊУ ПАРКА ВРЛЕ НА ТЕРИТОРИЈИ**

**ОПШТИНЕ ВЛАДИЧИН ХАН**

**Члан 1.**

 Доноси се одлука о уређењу парка Врле на територији Општине Владичин Хан на катастарским парцелама бр.2919/2, 2924, 2929, 2932, 2942, 793/1, 1034/9, 1034/5, 1034/17, 1034/18, 2617, 2622/1, 2622/3, 1034/10, 2911/1, 2912/1, 2912/3 у КО Владичин Хан у јавној својини Општине Владичин Хан у оквиру зоне радова на изградњи аутопута Е75, Грабовница - Левосоје, Царичина Долина – Владичин Хан, ЛОТ6: Тунел Манајле – Владичин Хан (простор парка лоциран је на левој и десној обали реке Врла у зони између улице Градимира Михајловића и локалног пута (Николе Тесле) и од малог моста „Врла“ низводно до каскаде и спајања са постојећом регулацијом општине Владичин Хан) инвеститора.

Уређење парцеле из става 1. овог члана подразумева извођење радова на изградњи пешачких стаза, са израдом и постављањем урбаног мобилијара (клупа са и без наслона, ђубријера, корпи за ПЕТ кесе, бицикларника идр.) и ограда, са озелењавањем терена и садњом високог и ниског растиња у оквиру реализације пројекта по Уговору CORRX.E75.WB.PACK3.ICB закљученог између „Коридори Србије“ д.о.о. Београд као инвеститора и JV Azvi S.A. and Construcciones Rubau S.A., Almendralejo Street No. 5, 41019 Seville, Spain као извођача радова.

**Члан 2.**

Овлашћује се Председник Општине Владичин Хан да у име Општине Владичин Хан са „Коридорима Србије“ д.о.о. Београд закључи Споразум и регулисање међусобних односа поводом уређења парка Врле на територији Општине Владичин Хан.

 **Члан 3.**

Ова Одлука ступа на снагу даном објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-110/14/19-I**

 **ПРЕДСЕДНИЦА**

**Данијела Поповић**